
Parlamentul  României

Camera  Deputaţilor

Comisia pentru industrii si servicii






                 Bucureşti, 15.04.2009





                                                                    Nr.23/158/2009
AVIZ

asupra proiectului de Lege pentru aprobarea Ordonanţei de urgenţă a Guvernului nr.21/2009 privind acordarea unui împrumut Companiei Naţionale de Autostrăzi şi Drumuri Naţionale din România - S.A. în scopul refinanţării împrumutului acordat de Trezoreria Statului în anul 2004



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată cu adresa nr.P.L.x 221 din 6 aprilie 2009, pentru aviz la Comisia pentru buget, finanţe şi bănci, cu proiectul de Lege pentru aprobarea Ordonanţei de urgenţă a Guvernului nr.21/2009 privind acordarea unui împrumut Companiei Naţionale de Autostrăzi şi Drumuri Naţionale din România - S.A. în scopul refinanţării împrumutului acordat de Trezoreria Statului în anul 2004.



Prin Hotărârea Guvernului nr.252/2004 s-a aprobat acordarea unui împrumut din contul curent al trezoreriei statului de 1900 miliarde lei (RON), respectiv 190 milioane lei în scopul finanţării deficitului CNADNR, pe o perioadă de 5 ani, cu rambursarea la scadenţă şi plata anuală a dobânzii.



Agenţia Naţională de Administrare Fiscală a informat că, în prezent, CNADNR nu dispune de lichidităţi pentru constituirea sursei de rambursare a împrumutului şi ca urmare ar conduce la blocarea conturilor unei companii de interes strategic naţional.



Prin ordonanţa de urgenţă se propune acordarea CNADNR a unui împrumut de 190 milioane lei pe o perioadă de 2 ani cu o perioadă de graţie de un an, în condiţiile care vor fi stabilite printr-o convenţie care se va încheia între Ministerul Finanţelor Publice şi CNADNR.



Proiectul de lege a fost avizat favorabil de Consiliul Legislativ, conform avizului nr.170 din 12 martie 2009.



Proiectul de lege a fost adoptat de Senat în şedinţa din 1 aprilie 2009.



În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.



Examinarea proiectului de lege a avut loc în şedinţa comisiei din data de 15 aprilie 2008.



La dezbaterile asupra proiectului de lege au participat, în calitate de invitaţi, specialişti din Ministerul Transporturilor şi Infrastructurii sub conducerea domnului secretar de stat Marin Anton.



În urma dezbaterilor, membrii comisiei au hotărât, în unanimitate, avizarea favorabilă a proiectului de lege în forma adoptată de Senat.



Prin obiectul de reglementare şi conţinut, proiectul de lege face parte din categoria legilor ordinare.

PREŞEDINTE,
Iulian Iancu
Consilieri,

Daniel Bădina

Octavian Martin

